
PENGENALAN ASAS 


Beliau merupakan anak jati Negeri Sembilan yang berasal dari Kampung Chenong Chengkau 
Rembau Negeri Sembilan Darul Khusus. Dilahirkan pada 16 September 1974 dan merupakan anak 
kelahiran pertama di kampungnya. Oleh itu, gelaran al Rembawi dinisbahkan kepada daerah 
kampungnya Rembau. Gelaran Ahmadi pula dianugerahkan oleh gurunya Sayyid Idris ibn Sayyid 
Mustafa al Hasani. Manakala gelaran al Maliki pula dianugerahkan oleh gurunya Sayyid 
Muhammad ibn 'Alawi al Maliki al Hasani ^ yang menisbahkan beliau kepada nama keluarganya 
al Maliki setelah menganggap beliau sebagai anaknya. 

Di dalam bidang feqah, beliau bermazhab Syafi'i. Manakala di dalam bidang tauhid beliau 
berpegang dengan methodologi Imam Abu Hasan al Asy'ari 4k> dan Imam Abu Mansur al Maturidi 
4 b. Manakala di dalam bidang tasawwuf beliau berpegang dengan manhaj tasawwuf Imam Junaid 
al Baghdadi 

SIFAT-SIFATNYA 

Beliau paling sukar menolak permintaan atau pertolongan yang diadukan kepadanya. Semasa 
masih menuntut, beliau sering memberikan pinjaman wang kepada sahabat-sahabatnya yang 
memerlukan dan menyara perbelanjaan harian rakan serumahnya. 


Begitu juga sekiranya diundang untuk mengajar atau mengadakan ceramah di mana-mana, beliau 
merasa bersalah sekiranya menolak permintaan jemputan ahli jawatan kuasa surau atau masjid 
atau pihak tertentu yang mengundangnya. Justeru, sekiranya terdapat halangan yang tidak dapat 
dielakkan yang menyebabkan beliau terpaksa menolak sesuatu undangan, beliau hanya menyuruh 
wakilnya sahaja memberitahu hal tersebut. 

Seorang yang berjiwa lemah lembut. Beliau tidak suka berdebat sekiranya ada orang yang 
mempertikainya atau mengada-ngadakan cerita di belakangnya. Malah beliau lebih suka 
mengambil sikap berdiam diri sehingga orang tersebut berhenti daripada perbuatannya. 

Atas rasa tanggungjawab, beliau banyak menghabiskan masanya untuk mengisi dada anak-anak 
muridnya dengan ilmu dan kekuatan rohani. Seringkah beliau mengorbankan masa bersama isteri 
dan anak-anak untuk bersama-sama anak-anak muridnya mencurahkan ilmu dan berbincang 
tentang permasalahan mereka. Beliau juga sering mengorbankan masa rehatnya demi manfaat 
orang-orang yang memerlukan untuk berjalan menuju kepada Allah. 

Beliau tidak akan menyembunyikan kebenaran tentang sesuatu ilmu sekalipun kebenaran itu tidak 
secocok dengan kehendak nafsunya kerana amanah ilmu yang wajib dijaga sebagaimana yang 
sering diwasiatkan oleh guru-gurunya. 

Sering merendahkan diri dan tidak suka menonjolkan diri dan diberikan jawatan. Oleh itu, beliau 
menolak jawatan dan kedudukan yang diberikan kepadanya kerana menganggap dirinya tidak 
layak. 

PENDIDIKAN AWAL DAN KETOKOHANNYA SEMENJAK KECIL 

Beliau mendapat pendidikan awal di Sekolah Rendah Kebangsaan Penajis, Rembau hingga darjah 
enam dan kemudian menyambung pengajiannya di peringkat Menengah di Sekolah Menengah 
Agama Persekutuan Labu Negeri Sembilan. 

Semenjak kecil beliau gemar menghadiri majlis-majlis zikir dan sering menghadiri majlis tersebut 
yang dipimpin oleh Tuan Haji Rasyid bin Syeikh Haji Muhammad Sa'id di kampungnya. Dengan 
bimbingannya, beliau telah mengambil ijazah daripada gurunya itu semasa berumur 8 tahun 
hingga pentarbiahan tasawwuf telah sebati dalam darah dagingnya. Oleh itu, tidak hairanlah 


beliau begitu kuat menjaga dan mempertahankan kesucian ilmu tasawwuf dan mengenengahkan 
ia dalam pengajarannya. 

Kegemarannya semasa kecil ialah mendengar sesi pengajaran dan ceramah agama, bertemu 
dengan ulama' dan menghidupkan Sunnah Rasulullah SAW. Beliau begitu gemar memakai serban 
dan akan menangis jika bapanya tidak membawanya bersembahyang jemaah di masjid. Sebelum 
baligh lagi, beliau telah mula menjadi imam solat Tarawih di kampungnya. Tidak hairanlah 
masyarakat sering mengatakan bahawa keilmuan dan keperibadiannya tidak sebanding dengan 
usianya. 

Semasa berusia 8 tahun, beliau telah meminta bapanya menghantar beliau belajar di pondok- 
pondok pada musim cuti sekolah. Oleh itu, pada musim cuti sekolah, beliau telah dihantar oleh 
bapanya ke pondok al Nuriyyah Sungai Udang, Melaka untuk belajar agama dan Bahasa Arab. 
Sekalipun ketika itu usia beliau masih terlalu muda, beliau telah menunjukkan contoh yang baik 
sama ada dari aspek kelimuan mahupun akhlak kepada murid-murid lain yang kebanyakannya 
lebih tua daripadanya. 

Beliau belajar dengan cemerlang dan amat memuliakan guru sehingga menjadi murid kesayangan 
gurunya dan diberi kepercayaan menjadi salah seorang ketua pelajar. 
Memandang minat dan kebolehannya yang mendalam dalam pengajian agama dan Bahasa Arab, 
beliau bercita-cita menyambung pengajiannya di Universiti al Azhar. Selepas menduduki 
peperiksaan Sijil Rendah Pelajaran (SRP), beliau berpindah ke Maahad Ahmadi satu-satunya 
sekolah Negeri Sembilan yang menyediakan pengajian Thanawi. Semasa di sana, beliau begitu 
cemerlang dalam pelajaran Thanawi hinggakan tiada pelajar yang dapat menyainginya. Malah, 
beliau meminta kepada tenaga pengajar di situ supaya mengadakan kelas pengajian ilmu Nahu di 
luar waktu sekolah bagi memantapkan lagi penguasaan Bahasa Arabnya. Sebaliknya guru itu 
sendiri meminta beliau mengajar rakan-rakannya yang lain kerana menaruh kepercayaan yang 
tinggi kepadanya. 

Namun, setelah dua tahun menuntut ilmu di sana, ilmu yang diperolehinya dirasakan masih 
terlalu cetek. Selepas menduduki peperiksaan Sijil Pelajaran Malaysia (SPM), beliau berpindah ke 
Madrasah al Nahdah al Hasanah Kedah untuk lebih mendalami pengajian Agama dan Bahasa Arab 
dengan guru-guru pondok di sana. Di sana, beliau berkesempatan belajar dengan al Marhum 
Dato' Mursyid Diraja al 'Allamah Syeikh Hj. Tajuddin yang merupakan bekas Pengerusi Ahli Majlis 
Fatwa Malaysia. Sekalipun tidak lama belajar di sana, beliau menjadi murid kebanggaan gurunya 
dan memperolehi kejayaan yang cemerlang. Ketika berada di Mesir, beliau telah mengutus 


sepucuk surat kepada Syeikh Tajuddin di dalam Bahasa Arab. Nama dan suratnya disebut dan 
dibaca oleh Tuan Guru Syeikh Tajuddin dalam perhimpunan sekolah dan menjadi murid contoh 
kepada pelajar-pelajar yang lain. 

Semasa menziarahi Syeikh Tajuddin setelah tamat pengajian di al Azhar dan membuka sekolah 
pondok di kampungnya, Syeikh Tajuddin menyatakan perasaan bangganya di atas kejayaan 
beliau dan jejak langkahnya yang diikuti oleh beliau. Malah Syeikh Tajuddin berpesan kepada 
beliau supaya mengajar kitab Hikam dan cara-cara amalan seseorang itu diterima Allah dan bukan 
sekadar mengajar hukum sah dan batal. 

Syeikh Tajuddin juga sempat memberikan kata-kata perangsang kepada beliau agar menguatkan 
semangat meneruskan usahanya dan memahami segala mehnah yang dihadapinya. Pesannya lagi 
supaya pengarang berpegang dengan aurad dan ahzab auliya' serta pergi bertemu dengan para 
wali Allah. Di atas kepercayaannya, Syeikh Hj. Tajuddin membenarkan pelajar maahad sekolah 
beliau mengambil peperiksaan bersama dengan sekolahnya. 

Selepas menduduki peperiksaan Sijil Tinggi Agama (STA), beliau menyambung pengajiannya di 
Mesir ketika berusia 19 tahun. Semasa berada di sana, beliau belajar di Maahad selama setahun 
dan menyambung pengajiannya di Universiti al Azhar dalam bidang Syariah dan Undang-undang 
sehingga mencapai kejayaan yang cemerlang dengan keputusan Jayyid Jiddan. 

KEAZAMAN DAN KERJAYA DAKWAHNYA 

Semenjak masih kecil lagi, beliau telah menanam keazaman untuk menyuburkan dan 
memeriahkan kampungnya dengan pengajian ilmu dan penghayatan agama. Malah perpecahan 
dan pertelingkahan yang berlaku di kalangan orang-orang Islam disebabkan perkara-perkara yang 
remeh temeh, telah banyak memberikan kesedaran dan perangsang kepada beliau untuk 
bersungguh-sungguh memenuhi dadanya dengan ilmu yang mantap. Apatah lagi, di kampungnya 
memang telah hidup suasana dan kemeriahan belajar daripada tuan-tuan guru yang mengajar di 
madrasah dan masjid. 

Setelah pulang ke tanah air, beliau memulakan langkahnya dalam arena dakwah dengan 
mendirikan madrasah di kawasan tanah milik ibunya di Kampung Chenong dengan modalnya 
sendiri, sumbangan daripada anggota keluarga dan masyarakat setempat. Bermula dari sini, 
beliau mengadakan pengajian ilmu agama dan menghidupkan kitab-kitab turath untuk 
memekarkan lagi agidah Muslim yang sejati, menyucikan jiwa dari sifat mazmumah dan 


menghiasi diri dengan sifat mahmudah. Beliau mengadakan pengajian pada setiap hari yang 
diselangi dengan pengajian dan ceramah di madrasah dan masjid-masjid yang berada di luar 
qaryahnya. 

Di antara kitab-kitab pengajiannya yang terawal ialah Kitab Tafsir Jalalain, Tafsir Nurul Ihsan, 
Sohih Bukhari, Mukhtasar Ibnu Abi Jamrah, Syifa' bi T'rif Huquq al Mustofa, Syamail al 
Muhammadiah, Riyadh al Solihin, al Azkar Imam Nawawi, Nasoih al Diniyyah wal Wasoya al 
Imaniyyah, Sair al Salikin, Minhaj al Abidin, Munyah al Musolli, Hidayah al Salikin dan lain-lain lagi. 

Sekalipun banyak rintangan dan halangan yang dihadapi dalam medan dakwahnya, semangatnya 
tidak pernah luntur berkhidmat untuk agama, bangsa dan negara. Setahun selepas itu, atas 
permintaan masyarakat setempat, beliau mengorak selangkah lagi membentuk kader-kader yang 
bakal meneruskan perjuangannya mempertahankan kesucian agama dan aqidah yang sejajar 
dengan prinsip Ahli Sunnah wal Jama'ah. 

Maka pada bulan April 1998, dengan dibantu oleh rakan-rakan seperjuangan dan penduduk 
setempat, beliau telah mengasaskan sekolah Menengah Agama Rakyat yang dinamakan Maahad 
At Taufiqi Dato' Abdullah. Memandangkan, dana yang tidak mencukupi, maka pengajian sekolah 
tersebut beroperasi di madrasah dan seramai 16 orang perintis ditempatkan di asrama yang 
terletak di tingkat bawah madrasah dan di rumah sewa. Selepas hampir 5 tahun sekolah tersebut 
beroperasi di sekolah tumpangan sementara, bilangan pelajar bertambah menjadi 105 orang di 
bawah bimbingan 10 orang tenaga pengajar yang terdiri dari mahasiswa lepasan al Azhar, 
universiti tempatan dan guru-guru yang berpengalaman. 

Sekalipun belum memiliki bangunan sendiri, Maahad ini telah mencapai kejayaan yang boleh 
dibanggakan dengan menghantar seramai 16 orang pelajar keluarannya ke Universiti al Azhar. 

Sekalipun tidak terkenal dengan bangunannya yang indah dan luas, Surau al Taufiqi al Husaini 
cukup dikenali oleh insan-insan yang dahagakan ilmu dan pentarbiahan. Malah, madrasah ini 
sering dikunjungi oleh ulama' yang terkenal. Semenjak penubuhannya, lebih 10 orang ulama' dari 
dalam dan luar negeri telah berkunjung ke madrasah ini untuk bersama-sama menyampaikan 
ilmu dan berbincang tentang dunia Islam semasa. 

Selain berdakwah melalui lisan dan mengadakan pengajian untuk bentuk kader Islam, beliau juga 
bergiat aktif berdakwah melalui penulisan. Beliau telah menulis lebih daripada 150 buah buku di 
dalam pelbagai bidang ilmu Islam. 


Beliau akur, untuk menegakkan kebenaran pada zaman yang penuh dengan cabaran dan 
kebendaan ini, rintangan dan halangan tidak akan pernah berakhir. Apatah lagi faktor usianya 
yang masih dipandang terlalu muda. Namun begitu, alhamdulillah dengan pertolongan Allah dan 
sokongan yang kuat, sehingga ke hari ini madrasah yang diasaskannya masih berjalan lancar dan 
meriah dengan pelbagai program dan majlis-majlis ilmu yang dihadiri oleh ramai ahli masyarakat 
yang datang dari merata tempat. Selain itu, beliau juga aktif memberikan ceramah dan 
membentangkan kertas kerja seminar-seminar di merata tempat. Di antaranya di sekitar 
N. Sembilan, Melaka, Johor, Kuala Lumpur, Selangor, Temerloh, Kuantan, Pekan Pahang, Kedah, 
Terengganu (atas undangan Sultan Terengganu), Singapura, Mesir dan lain-lain lagi. 

Melihat kepada ketokohan dan komitmennya yang tinggi dalam mempertahankan perkara yang 
hak dan menegah kebatilan, maka pada awal tahun 2003, beliau telah diberi kepercayaan oleh 
Yang Dipertuan Besar Negeri Sembilan memegang amanah sebagai Ahli Jawatankuasa Fatwa 
Negeri Sembilan. Pada peringkat awalnya beliau menolak untuk menerima jawatan tersebut. Akan 
tetapi disebabkan rasa kasih, adab dan hormat terhadap gurunya iaitu Mufti Kerajaan Negeri 
Sembilan, beliau akhirnya menerimanya. Beliau juga telah dilantik menjadi ahli Panel Temuduga 
Tauliah Mengajar Agama di Negeri Sembilan. Semoga Allah membantu usaha beliau dalam 
mempertahankan agama yang suci ini. 

Atas kata sepakat dan paduan tenaga AJK Madrasah dan ahli pengajian, pengurusan kerja 
dikemaskinikan lagi di bawah sebuah badan kebajikan yang ditubuhkan dengan nama Yayasan 
Sofa Negeri Sembilan. Melalui biro-biro yang terdapat di bawahnya, yayasan ini makin 
berkembang dari hari ke hari. Bermula tahun 2005, di bawah Biro Pendidikan memulakan langkah 
awal dengan menubuhkan Rumah Anak-anak Yatim dan seterusnya sehinggalah tertubuhnya 
Maahad As Sofa Negeri Sembilan yang telah didaftarkan secara rasmi di bawah Kementerian 
Pelajaran Swasta Malaysia. 

KARYA-KARYANYA 

Beliau amat gigih dalam arena penulisan serta menekankan disiplin yang tinggi mengenainya. 
Setiap waktu dimanfaatkan dengan sepenuhnya. Meskipun usianya baru mencecah 35 tahun, 
beliau kini telah menghasilkan hampir 150 karya berbentuk penulisan, penterjemahan, adaptasi 
dan sebagainya. Disenaraikan di sini sejumlah besar dari karya-karya agung tersebut. 


Rasulullah SAW dan Sirah 

§ Rasulullah M dari Perspektif Imam Syafi'i 4 
§ Maulid Nabi Jg dalam Necara Nabawi 
§ Pohon Nabawiyyah 

§ Kewajipan Mencintai dan Memuliakan Nabi (Terjemahan) 

§ Hukum Menghina Nabi % 

§ Hidupnya Para Nabi di Dalam Kubur 
§ Keunggulan Rasulullah % 

§ Ringkasan Sirah Nabawiyyah (Terjemahan) 

§ Al Anwar al Nabawiyyah (Terjemahan) 

§ Keistimewaan Rasulullah M 
§ Mukhtasar Syamail Muhammadiah (Terjemahan) 

§ Mu'jizat Isra' dan M i Ya j 

§ Isra' dan Mi'raj (Cetakan Semula karya al 'Allamah Sheikh Daud ibn Abdullah al Fathoni 4) 

Manaqib dan Biografi 

§ Sayyid Ahmad ibn Idris 
§ Al Maliki: Ulama' Rabbani Kurun ke-21 
§ Hujjah al Islam Imam al Ghazali 4 
§ Mendekati Sayyid Ja'afar al Barzanji 4 
§ Al Imam Abu Hasan al 'Asy'ari 4 
§ Al Imam al Hafiz Jalaluddin al Suyuti 4 
§ Biografi Syeikh Muhammad Harith 4 
§ Manaqib Sayyidah Khadijah al Kubra (Terjemahan) 

§ Sayyid Ibrahim al Rasyid 4 
§ Imam al Syatibi 

§ Manaqib 3 Permata Masjidil Haram 

Tasawwuf 

§ Hubungan Tasawuf Dengan Sunnah 
§ Kewajipan Bertasawwuf (Terjemahan) 

§ Seruan Tasawwuf (Adaptasi) 

§ Qatr al Ghaithiyyah (Semakan dan Cetakan semula) 

§ Syarah Hikam Abi Madyan 4 

§ Latho'if al Minan fi Syarh Hikam Abi Madyan 4 (Kehalusan Anugerah Syarah Hikam Abi Madyan 


4 §&) 

§ Hikam Syeikh Raslan (Terjemahan) 

§ Anwar al Sabil al Aqwam fi Syarh al Hikam 
§ Kekasih-kekasih Allah (Perbincangan Mengenai Rijal al Ghaib) 

§ Hadith: Sesiapa Mengenali Dirinya, Maka Dia Mengenali Tuhannya 
§ Akhlak Salafussoleh: Peringatan Bagi Manusia Yang Tertipu 
§ Penenang Bagi Hati 

Zikir dan Amalan 

§ Pancaran Nur Doa dan Zikir Ahli Akhyar (Terjemahan Syawariq al Anwar) 
§ Lautan Zikir Ahli Arifin 
§ Perisai Tiga Kekasih Allah 
§ Kanz al Sa'adah (Tahqiq dan Terjemahan) 

§ Ahzab wa Aurad Manhaj al Ahmadi al Idrisi (Tahqiq) 

§ Doa Majlis Sayyid Ahmad ibn Idris 4s> 

§ Aurad Ahmadiah dan Ratib Haddad 
§ Hizib al Bahr 
§ Hizib al Imam Ghazali 
§ Hizib Imam Nawawi 
§ Salawat 40 (Terjemahan) 

§ Manzumah Tawassul Asma' al Husna (Terjemahan) 

§ Amalan Bulan Rejab 

§ Doa Malam Nisfu Sya'ban 

§ Kelebihan Nisfu Sya'ban 

§ Tazkirah Ramadhan 

§ Amalan Bulan Zulhijjah 

§ Doa Untuk Ibu bapa dan Anak-anak 

§ Duru' al Wiqayah bi Ahzab al Himayah (Cetakan semula) 

§ Surah Yaasin Kaifiat dan Doanya 
§ Doa Sayyid Ibrahim al Rasyid 4= 

§ Wasilah Para 'Abid 
§ Doa Angin Ahmar 
§ Amalan Memudahkan Rezeki 

§ Amalan Menguatkan Ingatan dan Menghindari Was-was 
§ Himpunan Ayat-ayat Penjaga 
§ Solat Sunat Sayyid Ahmad ibn Idris 4 ® 


§ 40 Salawat Pilihan Ke atas Nabi M 
§ Jampi Penawar Dari al Quran (Terjemahan) 

§ Ratib Hari Jumaat 
§ Pendinding Diri 

§ Amalan Menolak Wabak dan Bala 
§ Pintu-pintu Pelepasan Bab 1 
§ Pintu-Pintu Pelepasan Bab 2 
§ Fadhilat Salawat 
§ Istighfar Imam Hasan al Basri 
§ Munajat Uwais al Qarni 

Aqidah dan Tauhid 

§ I'tiqad Ahli Sunnah wal Jama'ah 
§ Qawa'id al 'Aqaid (Terjemahan) 

§ Wahhabisme Dari Neraca Syara' 

§ Kerapuhan Tauhid Uluhiyyah dan Rububiyyah (Adaptasi) 

§ Penjelasan Tauhid Uluhiyyah dan Rububiyyah (Terjemahan) 

§ Agamamu Dalam Bahaya (Terjemahan) 

§ Aqidah Awam (Terjemahan) 

§ Pendapat Ahli Sunnah Yang Bertentangan Dengan Pendapat Wahhabi (Terjemahan) 
§ Keistimewaan Umat Nabi Muhammad % (Adaptasi) 

§ Aqidah Islam (Adaptasi dan Terjemahan) 

§ Keislaman Ayahanda dan Bonda Rasulullah H (Semakan dan Cetakan) 

§ Fitnah Syi'ah (Terjemahan) 

§ Fitnah Wahhabi (Terjemahan) 

§ Nikmat Yang Tidak Terungkap (Terjemahan) 

Tafsir 

§ Tafsir Surah al Fatihah (Tahqiq) 

§ Tafsir Surah Dhuha 
§ Tafsir Surah al Insyirah 
§ Tafsir Surah al Kauthar 
§ Tafsir Surah Yaasiin 
§ Pengantar Ilmu Tafsir (Terjemahan) 


Hadith 


§ Musyahadah Ruh Insan Bertaqwa (Terjemahan) 

§ Hadith 60: Kelebihan Ahli Bait (Terjemahan) 

§ Kelebihan Memelihara dan Membiaya Anak Yatim 
§ Kelebihan al Quran (Terjemahan) 

§ Mutiara Nabawi (Terjemahan) 

§ Mutiara Sa'adah (Terjemahan) 

§ Hidayah al Mukhtar (Terjemahan) 

§ Galakan Melakukan Amal Kebaikan (Terjemahan) 

§ 40 Mutiara Nabawi: Fadhilat al Quran al Karim 

Feqah 

§ Munyah al Musolli (Tahqiq) 

§ Safinah al Naja (Terjemahan) 

§ Hukum Membaca Basmalah 

§ Hukum Mengikut Imam Yang Menyalahi Mazhab Makmum 
§ Posisi Imam Ketika Solat Jenazah 
§ Pendapat Ulama' Hukum Mencium Tangan 
§ Hukum Menghina Nabi SAW 
§ Fatwa Ulama' Ahli Sunnah Hukum Melihat Nabi SAW 
§ Sayyidina dan Perbincangannya 

Sanad dan Ijazah (Athbat) 

§ Al Musalsalat al 'Asyarah 
§ Al Toli' al Sa'id (Bahasa Arab) 

§ Kunuz al Anwar al Muntakhab min Asanid al Akhyar (Bahasa Arab) 

§ Al Jawahir al Ghawali min Asanid al Imam al Azhari (Bahasa Arab) 

§ Musalsal Orang-orang Mulia 

§ Al Yaqut al Nafis min Asanid al Muhaddith Sayyid Ahmad ibn Idris 4 > (Bahasa Arab) 
§ Fath al Rahman bi Asaniid Mufti Nejri Sembilan (Bahasa Arab) 

§ Al Bahjah al Mardiyyah fi Musalsalat al Rembawiyyah (Bahasa Arab) 

§ Bulugh al Amani al Muntakhab min al Musalsalat al Maliki (Bahasa Arab) 

§ Sanad al Aurad al Qusyasyiah. 

§ Al Manhal al Karim fi Asaniid al Quran al 'Azim (Bahasa Arab) 

Lain-lain 

§ Kefahaman Yang Wajib diperbetulkan (Terjemahan Mafahim Yajibu an Tusohhah) 


§ Silaturrahim 

§ Jaliah al Kadr fi Zikr Asma' Ahl al Badr 
§ Dialog Sayyid Ahmad dengan Fuqaha' Najd (Terjemahan) 
§ Qudwah Hasanah Dalam Manhaj Dakwah (Terjemahan). 


Sumber:- (Dinukil daripada Blog Maahad As Sofa) 


